title: Ron (stêr)
text: Ar Ron (Rhône e galleg, Ròse en okitaneg, Rôno en arpitaneg, Rhone en alamaneg, Rotten en alamaneg Suis, Rottu en alemaneg, Rodano en italianeg) a zo unan eus stêrioù brasañ Europa. 
  
  E Suis emañ e vammenn, e menezioù Furkapass (2.108 m) en Alpoù suis. E Suis ivez en em daol e zourioù e lenn Geneva a-raok erruout e Bro-C'hall. E kêr Lyon emañ e gember gant ar Saona. Goude e tiskenn un draonienn hir war-zu ar c'hreisteiz, etre an Alpoù hag ar Menezioù Kreiz, tremen a ra dre gêr Avinhon, ha pa zegouezh e plaenenn Camarga e tro e naoz en un delta a-raok en em deurel er Mor Kreizdouar, etre kêrioù Marselha er reter ha Montpelhièr er c'hornôg. Redek a ra a-hed 812 kilometr en holl (231 km e Suis ha 581 km e Frañs). 
  
   
  
  Dre ma tegouezh enni stêrioù eus menezioù an Alpoù hag eus ar Menezioù Kreiz e sav buan an dour enni. E Beucaire e tremen 1.650 m³/s. Dinaoz a vez adalek 5.000 m³/s. Dinaozioù bras a zo bet e 1840, 1856 ha 2003 gant 13.000 m³/s.
  
  Kêrioù treuzet gant ar Ron
  
  Adstêrioù 
   Saona pe Saône
   Ardèche
   Cèze
   Isère
   Drôme
   Aigues
   Ouvèze
   Durance
  
  Istor
  En Henamzer e oa diazezet al Ligured er reter d'ar Ron, hag ar C'halianed er c'hornôg.
  
  Gwelet ivez 
   Ron (departamant)
  
  Stêrioù Suis
  Stêrioù Bro-C'hall
  Ron